ایران جمهورباشقانی حسن روحانی، رسمی دانیشیقلار اوچون دونن آخشام باشکند آنکارایا گلدی.
روحانی، هاوا لیمانین‌دا انرژی و طبیعی قایناقلار باخانی فاتح دؤنمز ایله رسمی مقاملار طرفیندن قارشیلاندی.
تورکیه-ایران یوکسک سویه‌لی امکداش‌لیق شوراسینین بئشینجی توپلانتیسی، پرزیدنت رجب طیب اردوغان و روحانینین باشقانلیقلارین‌دا ۲۰ دسامبر گونو (بو گون) باشکند آنکارادا گئچیریله‌جک.
روحانینین سفری سیراسیندا ایلگیلی باخانلارین ایشتیراکی ایله گئچیریله‌جک شورا توپلانتیسین‌دا، تورکیه و ایران آراسینداکی ایلیشکی‌لر بوتون یؤنلری ایله موذاکیره اولوناجاق.
توپلانتی‌دا، ایکی‌لی ایلیشکیلرله یاناشی، بؤلگه‌سل و اولوسلارآراسی گلیشمه‌لر حاقین‌دا فیکیر آلیش وئریشی ائدیلمه‌سی اؤن گؤرولور.
حسن روحانی، آنکارایا حرکتین‌دن قاباق تهران مهرآباد هاوا لیمانین‌دا ژورنالیستلره آچیقلاما وئره‌رک، تورکیه-ایران ایلیشکی‌لرینی دگرلندیردی.
"تورکیه‌نین قونشو، دوست و بؤلگه‌نین ائتکیلی اؤلکه‌سی اولاراق بیزیم اوچون اؤزل اؤنمی وار" دئیه‌ن روحانی، بونلاری قید ائتدی:
"تورکیه ایله چوخ تاریخی، مد‌نی و دینی اورتاق نقطه‌میز وار. تورکیه‌نین و بالذات (پرزیدنت رجب طیب) اردوغانین شخصینین سون آیلاردا آمریکانین تحریم سوءقصدلرینه قارشی ایران مسئله‌سین‌ده اورتایا قویدوغو توتوم، چوخ یاخشی و کسین بیر دوروشدو".
